31998R2700
L 344/49
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2700/98 НА КОМИСИЯТА
от 17 декември 1998 година
относно дефинициите на характеристиките на структурната бизнес статистика
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО, Евратом) № 58/97 на Съвета от 20 декември 1996 г. относно структурната бизнес статистика (1), и по-специално член 12 iii) от него,
като има предвид, че Регламент (ЕО, Евратом) № 58/97 на Съвета определя обща рамка за съставянето на статистика на Общността относно структурата, дейността, конкурентноспособността и производителността на икономиката в Общността;
като има предвид, че е необходимо да се приложи серия от дефиниции за характеристиките на структурната бизнес статистика;
като има предвид, че предвидените мерки са в съответствие със становището на Статистическия програмен комитет,
ПРИЕ НАСТОЯЩИЯ РЕГЛАМЕНТ:
Член 1
1. Характеристиките, посочени в член 4 от Регламент (ЕО, Евратом) № 58/97 са определени в приложението към настоящия регламент.
2. В тези определения, при позоваването на счетоводни сметки на дружествата се използват наименованията, установени в член 9 (балансов отчет), член 23 (сметка печалба и загуба) или член 43 (бележки към отчетите) на Директива 78/660/ЕИО на Съвета (2).
Член 2
1. Държавите-членки прилагат тези определения за данните за референтната 1999 година и следващите години.
2. Държавите-членки прилагат тези определения и за референтните 1995, 1996, 1997 и 1998 години, там където това съответства на съществуващите национални практики.
Член 3
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 декември 1998 година.